Niektorí ľudia si myslia, že existuje vzorec na prednášku TED.
„Postavíte sa na okrúhly, červený koberec.“
„Poviete zážitok z detstva.“
„Prezradíte nejaké svoje tajomstvo.“
„A skončíte inšpiratívnou výzvou k činom.“
Nie.
Tak o prednáškach TED neuvažujme.
V skutočnosti, pri nadmernom použití
pôsobia tieto techniky ako klišé a emocionálna manipulácia.
Existuje však jedna vec, ktorú majú všetky fantastické prednášky TED spoločnú
a ja vám ju prezradím,
pretože počas 12 rokov som z prvého radu
počúval niekoľko stoviek úžasných rečníkov, ako sú títo.
Pomohol som im s prípravou ich prednášok
a naučil sa priamo od nich
ich tajomstvá ako pripraviť úžasnú prednášku.
A aj keď sa títo rečníci a ich prednášky zdajú
úplne odlišné,
majú v skutočnosti jednu ingredienciu spoločnú.
A to:
Vašou hlavnou úlohou, ako rečníka,
je preniesť do myslí vašich poslucháčov výnimočný dar –
zvláštny a nádherný objekt, ktorý nazývame myšlienka.
Ukážem vám, čo tým myslím.
Toto je Haley.
Za chvíľu prezentuje na TEDe
a úprimne, je dosť vydesená.
(video) Moderátor: Hayle Van Dyck!
(potlesk)
Počas nasledujúcich 18 minút
si 1 200 ľudí, z ktorých väčšina sa predtým nikdy nestretla,
uvedomí, že ich mozog sa synchronizuje s Haleyným
a s mozgom ostatných.
Ich mozgové vlny vykazujú rovnaké znaky.
A nemyslím len to, že pociťujú rovnaké emócie.
Deje sa niečo oveľa prekvapivejšie.
Pozrime sa na moment do Haleynho mozgu.
Neuveriteľná spleť miliárd navzájom prepojených neurónov.
Ale pozrite sa sem, presne tu –
niekoľko miliónov je navzájom prepojených a
reprezentuje jednu myšlienku.
Neuveriteľné, tento istý vzor je znovuvytváraný práve teraz
v mysliach všetkých, ktorí práve počúvajú.
V priebehu nasledujúcich minút,
sa vzor skladajúci sa z miliónov neurónov
prenesie do 1 200 myslí,
len počúvaním hlasu a sledovaním tváre.
Ale moment – čo je to myšlienka?
Môžete si ju predstaviť ako vzor informácií,
ktoré vám pomáhajú porozumieť a orientovať sa vo svete.
Existujú rôzne myšlienky,
od komplexných a analytických
až po jednoduché a estetické.
Tu je len niekoľko príkladov, ktoré sa objavili na doskách TEDu.
Sir Ken Robinson – kreativita je kľúčom k budúcnosti našich detí.
(video) Sir Ken Robinson: Tvrdím, že kreativita je teraz
vo vzdelávaní taká dôležitá ako gramotnosť,
a mali by sme k nej pristupovať s rovnakou dôležitosťou.
Chris Anderson: Elora Hardy – stavať z bambusu je nádherné.
(video) Elora Hardy: Rastie všade okolo nás,
je pevný, elegantný a vydrží zemetrasenie.
CA: Chimamanda Adichie – ľudia majú viac ako len jednu identitu.
(video) Chimamanda Adichie: Osamotené príbehy budujú stereotypy,
a problém so stereotypmi nie je ten, že by neboli pravdivé,
ale že sú neúplné.
CA: Vo vašej mysli sa hemžia myšlienky
a nie náhodne.
Sú precízne poprepájané.
Spoločne tvoria úžasne komplexnú štruktúru,
váš osobný pohľad na svet.
Je to operačný systém vášho mozgu.
Orientujete sa ním vo svete.
A je tvorený miliónmi samostatných myšlienok.
Takže, napríklad, v jednej maličkej časti vášho pohľadu na svet,
je myšlienka, že mačiatka sú rozkošné,
a ak vidíte toto,
zareagujete asi takto.
Ale ak iná časť vášho pohľadu na svet,
je myšlienka, že leopardy sú nebezpečné,
potom, ak uvidíte toto,
vaša reakcia bude iná.
Takže je úplne zjavné,
prečo sú myšlienky, ktoré formujú náš pohľad na svet, kľúčové.
Potrebujete, aby boli čo najspoľahlivejšie – sprievodca,
do strašitelného, ale nádherného skutočného sveta tam vonku.
Rôzni ľudia môžu mať na svet dramaticky odlišný pohľad.
Napríklad,
ako sa zmení váš pohľad na svet, keď uvidíte toto:
(video) Dalia Mogahed: Čo si pomyslíte, keď sa na mňa pozriete?
„Veriaca žena,“ „expert“ alebo možno „sestra“?
Alebo „utláčaná“, „vymytý mozog“,
„teroristka“?
CA: Akákoľvek je vaša reakcia,
existujú milióny ľudí, ktorí by reagovali úplne inak.
Takže preto sú myšlienky veľmi dôležité.
Ak sú odkomunikované správne, majú šancu navždy zmeniť,
čo si niektorí myslia o svete,
a ovplyvniť ich konanie dnes a v budúcnosti.
Myšlienky sú najmocnejšia sila formujúca našu kultúru.
Takže ak akceptujete,
že vašou najdôležitejšou úlohou ako rozprávača je formovať
myšlienky v mysliach vašich poslucháčov,
tu sú štyri rady, ako by ste sa k tejto úlohe mali postaviť:
Po prvé, obmedzte svoju prednášku len na jednu hlavnú myšlienku.
Myšlienky sú komplexné,
musíte obsah prednášky okresať tak, aby ste sa sústredili
na jednu myšlienku, pre ktorú ste najviac zanietení,
a mali šancu ju riadne vysvetliť.
Musíte vysvetliť kontext, povedať príklady, oživiť to.
Vyberte si jednu myšlienku
a urobte z nej myšlienku, ktorá sa tiahne celou vašou prednáškou tak,
že všetko, čo poviete, sa k nej vráti späť.
Po druhé, dajte svojim poslucháčom dôvod, aby ich to zaujímalo.
Predtým, ako budete mať možnosť formovať mysle svojich poslucháčov,
musíte sa do nich dostať.
A základný nástrojom na to je?
Zvedavosť.
Vyvolajte u svojho publika zvedavosť.
Použite pútavé, provokatívne otázky
na poukázanie toho, že niečo nedáva zmysel a potrebuje vysvetlenie.
Ak dokážete odhaliť medzery v ich videní sveta,
ľudia budú cítiť potrebu tieto medzery zaplniť.
A keď raz vyvoláte túto túžbu,
bude oveľa jednoduchšie začať v nich formovať vašu myšlienku.
Po tretie, formujte svoju myšlienku, krok za krokom,
na základe konceptov, ktorým vaši poslucháči rozumejú.
Využite silu jazyka
na prepojenie existujúcich konceptov
v mysliach poslucháčov –
nie váš jazyk, ale ich.
Začnite na ich úrovni.
Rozprávači často zabudnú, že výrazy a koncepty, ktoré poznajú,
sú často úplne neznáme pre ich poslucháčov.
Metafory hrajú kľúčovú rolu v spájaní jednotlivých kúskov dokopy,
pretože pomáhajú pochopiť nové poznatky,
na základe toho, čo poslucháči poznajú.
Napríklad, keď Jennifer Kahn
chcela vysvetliť novú, neuveriteľnú biotechnológiu s názvom CRISPR,
povedala: „Je to akoby ste po prvýkrát
použili na úpravu DNA program Word.
CRISPR umožňuje jednoducho odstrihnúť a prilepiť genetickú informáciu.“
Takýto jasný opis má želaný efekt,
pretože sa zapíše do našej mysle.
Je preto dôležité vyskúšať si svoju prednášku na blízkych priateľoch,
aby ste zistili, ktoré časti im nie sú jasné.
Po štvrté, posledná rada:
Uistite sa, že vaša myšlienka je hodná šírenia.
Tým myslím, opýtajte sa sami seba:
„Komu táto myšlienka pomôže?“
A buďte úprimní.
Ak má myšlienka cenu len pre vás, alebo vašu spoločnosť,
potom, bohužiaľ, pravdepodobne nie je hodná šírenia.
Publikum to hneď odhalí.
Ale ak veríte, že vaša myšlienka má potenciál
pomôcť niekomu inému
alebo zmeniť niečiu perspektívu k lepšiemu,
alebo inšpirovať niekoho spraviť niečo inak,
potom máte správnu ingredienciu na skutočne úžasné prednášku,
takú, ktorá môže byť darom pre nich a pre nás všetkých.